proxectonos/corpus_dominio_legal_administrativo_tmp huggingface dataset:
ORDE do 28 de novembro de 2008 pola que se exclúe do Catálogo de montes de utilidade pública da provincia de Lugo o monte Braña e Tojiza, situado no concello de Mondoñedo.
CONSELLERÍA DO MEDIO RURAL — III. OUTRAS DISPOSICIÓNS — 04/12/2008

O monte Braña e Tojiza, situado no concello de Mondoñedo, na provincia de Lugo, pertencente ás parroquias de Mondoñedo, Viloalle, Masma, A Couboeira, Estelo, Tronceda e Figueiras, foi incluído no Catálogo de montes de utilidade pública co número 46-B.
De conformidade co establecido no artigo 16 e concordantes da Lei 43/2003, do 21 de novembro, e no artigo 43 do Decreto 485/1962, polo que se aproba o Regulamento de montes, o Servizo de Montes e Industrias Forestais, da Delegación Provincial da Consellería do Medio Rural de Lugo, iniciou un expediente para a descatalogación do monte Braña e Tojiza.
Durante a instrución do expediente polo órgano competente, acreditouse que o antedito monte non reúne as condicións que foron determinantes da súa inclusión no catálogo, polo que esta consellería, tendo en conta o informe-proposta da Dirección Xeral de Montes e Industrias Forestais do 13 de maio de 2008 e de conformidade co previsto nos artigos 34 e 38 da Lei 1/1983, do 22 de febreiro, de normas reguladoras da Xunta e da súa Presidencia,
DISPÓN:
Artigo único.- Excluír do Catálogo de montes de utilidade pública da provincia de Lugo, o monte que figura inscrito cos seguintes datos:
Termo municipal: Mondoñedo.
Nome: Braña e Tojiza.
Número: 46-B.
Pertenza: parroquias de Mondoñedo, Viloalle, Masma, A Couboeira, Estelo, Tronceda e Figueiras.
Lindeiros:
N: río Figueiras e propiedades particulares.
L: monte de propiedade particular e río Tronceda.
S: río Tronceda.
O: co termo de Abadín.
Cabida total: 1.400 ha.
Cabida pública: 1.400 ha.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición, con carácter potestativo ante o conselleiro do Medio Rural, no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 28 de novembro de 2008.
Alfredo Suárez Canal
Conselleiro do Medio Rural
ORDE do 1 de decembro de 2008 pola que se modifica a inscrición no Catálogo de montes de utilidade pública da provincia de Lugo do monte Serra do Courel, situado no concello de Folgoso do Courel.
CONSELLERÍA DO MEDIO RURAL — III. OUTRAS DISPOSICIÓNS — 04/12/2008

O monte Serra do Courel, situado no concello de Folgoso do Courel, na provincia de Lugo, foi incluído no Catálogo de montes de utilidade pública co número 61-A mediante Orde ministerial do 18 de abril de 1944.
De conformidade co establecido no artigo 16 e concordantes da Lei 43/2003, do 21 de novembro, e no artigo 43 do Decreto 485/1962 polo que se aproba o Regulamento de montes, o Servizo de Montes e Industrias Forestais, da Delegación Provincial da Consellería do Medio Rural de Lugo, oído o Concello de Folgoso do Courel, iniciou un expediente para a descatalogación parcial do monte Serra do Courel.
Durante a instrución do expediente polo órgano competente acreditouse que parte da superficie do antedito monte foi clasificada como veciñal en man común, polo que esta consellería, tendo en conta o informe-proposta da Dirección Xeral de Montes e Industrias Forestais do 5 de setembro de 2008 e de conformidade co previsto nos artigos 34 e 38 da Lei 1/1983, do 22 de febreiro, de normas reguladoras da Xunta e da súa Presidencia,
DISPÓN:
Artigo único.-Modificar a inscrición do monte Serra do Courel no Catálogo de montes de utilidade pública da provincia de Lugo, quedando o monte inscrito cos seguintes datos:
Termo municipal: Quiroga.
Nome: monte de Outeiro e A Seara.
Número: 61-A.
Pertenza: parroquias de Outeiro e A Seara.
Lindeiros:
N: termo municipal de Folgoso do Courel.
S: termo municipal de Folgoso do Courel, provincia de León e predios particulares.
L: monte veciñal en man común de Montouto.
O: monte veciñal en man común de Pacios da Serra, Penas Rubias, Vesarredonda e Paradapiñol.
Cabida total: 5.850 ha.
Cabida pública: 3.600 ha.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición, con carácter potestativo ante o conselleiro do Medio Rural, no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 1 de decembro de 2008.
Alfredo Suárez Canal
Conselleiro do Medio Rural
ORDE do 28 de novembro de 2008 pola que se exclúen do Catálogo de montes de utilidade pública da provincia de Ourense dúas parcelas do monte Erbededo, situado no concello de Entrimo.
CONSELLERÍA DO MEDIO RURAL — III. OUTRAS DISPOSICIÓNS — 04/12/2008

O monte Erbededo, situado no concello de Entrimo, na provincia de Ourense, foi incluído no Catálogo de montes de utilidade pública co número 32-A.
De conformidade co establecido no artigo 16 e concordantes da Lei 43/2003, do 21 de novembro, e no artigo 43 do Decreto 485/1962 polo que se aproba o Regulamento de montes, o Servizo de Montes e Industrias Forestais, da Delegación Provincial da Consellería do Medio Rural de Ourense, por instancia do Concello de Entrimo, iniciou un expediente para a descatalogación parcial do monte Erbededo.
Durante a instrución do expediente polo órgano competente, acreditouse que o antedito monte non reúne as condicións que foron determinantes da súa inclusión no catálogo, polo que esta consellería, tendo en conta o informe-proposta da Dirección Xeral de Montes e Industrias Forestais do 25 de agosto de 2008 e de conformidade co previsto nos artigos 34 e 38 da Lei 1/1983, do 22 de febreiro, de normas reguladoras da Xunta e da súa Presidencia,
DISPÓN:
Artigo único.
Excluír do Catálogo de montes de utilidade pública da provincia de Ourense, as parcelas 415 e 421 do polígono 42 (cunha superficie total de 16,6095 ha) do monte que figura inscrito no Catálogo de montes de utilidade pública cos seguintes datos:
Termo municipal: Entrimo.
Nome: Erbededo.
Número: 32-A.
Pertenza: Entrimo.
Lindeiros:
N: monte Regueiro e Penedo Pinto nº 34.
S: río Limia (encoro de Lindoso) e predios particulares.
L: termo municipal de Lobios.
O: propiedades particulares.
Cabida total: 145,98 ha.
Cabida pública: 145,79 ha.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición, con carácter potestativo ante o conselleiro do Medio Rural, no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 28 de novembro de 2008.
Alfredo Suárez Canal
Conselleiro do Medio Rural
RESOLUCIÓN do 26 de novembro de 2008 pola que se adhire unha entidade financeira ao convenio de apoio ao acceso e adecuación do financiamento das pequenas e medianas empresas subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/12/2008

O Consello de Dirección do Igape, na súa reunión do 23 de setembro de 2008, acordou por unanimidade dos seus membros asistentes a aprobación das bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas. As ditas bases foron publicadas mediante Resolución do 4 de novembro de 2008 (DOG nº 215, do 5 de novembro de 2008).
Xunto co texto das devanditas bases publicouse a relación de sociedades de garantía recíproca e de entidades financeiras que se adheriron ao convenio.
Ratificada, con data do 12 de novembro de 2008, a adhesión da entidade financeira Banco Etcheverría, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1.a) do Decreto 317/1992, do 12 de novembro, polo que se aproba o Regulamento do Igape,
RESOLVO:
Único.-Engadir a entidade financeira Banco Etcheverría, S.A. á relación de entidades financeiras adheridas ao convenio de apoio ao acceso e adecuación do financiamento das pequenas e medianas empresas subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas, asinado o 4 de novembro de 2008.
Santiago de Compostela, 26 de novembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 11 de novembro de 2008, da Secretaría Xeral da Consellería de Innovación e Industria, pola que se ordena a publicación do acordo do Consello da Xunta de Galicia do 30 de outubro de 2008 polo que se declara festa de Galicia de interese turístico na provincia de Ourense a Festa do Magosto que se celebra no concello de Ourense.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 04/12/2008

O Consello da Xunta de Galicia, na súa reunión do día 30 de outubro de 2008, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Ourense a Festa do Magosto, que se celebra o día 11 de novembro, no concello de Ourense, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 11 de novembro de 2008.
Emilio Nogueira Moure
Secretario xeral da Consellería de Innovación
e Industria
RESOLUCIÓN do 11 de novembro de 2008, da Secretaría Xeral da Consellería de Innovación e Industria, pola que se ordena a publicación do acordo do Consello da Xunta de Galicia do 30 de outubro de 2008 polo que se declara festa de Galicia de interese turístico na provincia de Lugo a festa das Fachas de Castelo que se celebra no concello de Taboada.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 04/12/2008

O Consello da Xunta de Galicia, na súa reunión do día 30 de outubro de 2008, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Lugo a festa das Fachas de Castelo, que se celebra os días 7, 8 e 9 de setembro, no concello de Taboada, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 11 de novembro de 2008.
Emilio Nogueira Moure
Secretario xeral da Consellería de Innovación
e Industria
ORDE do 25 de novembro de 2008 pola que se modifica a Orde do 5 de maio de 2008, pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2008 nas universidades do sistema universitario de Galicia, ampliando a contía global máxima destinada aos premios fin de carreira da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/12/2008

A Orde do 5 de maio de 2008 pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2008 nas universidades do sistema universitario de Galicia, establece no seu artigo 2º a contía global máxima que se destinará para a concesión destas axudas.
No entanto, o mesmo artigo establece que tal cantidade poderá ser incrementada no caso de producirse remanente doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo, de acordo co sisposto no artigo 13.2º, alínea b, da Lei 9/2007, do 13 de xuño, de subvencións de Galicia.
Por todo o exposto, e en uso das facultades que me foron conferidas,
DISPOÑO:
Artigo único.-Modificación da Orde do 5 de maio de 2008 pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2008 nas universidades do sistema universitario de Galicia.
O artigo 2º da citada orde queda redactado como segue:
«A Consellería de Educación e Ordenación Universitaria financiará estes premios con cargo á partida orzamentaria 09.04.422C.480.0 dos orzamentos xerais da Comunidade Autónoma de Galicia para o ano 2008 e cunha contía global máxima de 199.500 ».
Santiago de Compostela, 25 de novembro de 2008.
Laura Sánchez Piñón
Conselleira de Educación e Ordenación Universitaria
ORDE do 24 de novembro de 2008 pola que se modifica a Orde do 2 de maio de 2008, pola que se aproban as bases e se procede á convocatoria de bolsas de residencia para a realización de estudos universitarios no curso 2008-2009 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/12/2008

A Orde do 2 de maio de 2008 pola que se aproban as bases e se procede á convocatoria de bolsas de residencia para a realización de estudos universitarios no curso 2008-2009 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia, establece no seu artigo 2 un orzamento total de 20.000 euros para a concesión destas axudas.
Non obstante, o mesmo artigo establece que tal cantidade poderá ser incrementada no caso de producirse remanente doutras convocatorias financiadas con cargo á mesma aplicación orzamentaria, de acordo co disposto no artigo 31.2º, punto b), da Lei 9/2007, do 13 de xuño, de subvencións de Galicia. De existir este remanente, amplíase a contía en 14.100 euros.
Por todo o exposto, e en uso das facultades que me foron conferidas,
DISPOÑO:
Artigo único.-Modificación da Orde do 2 de maio de 2008 pola que se aproban as bases e se procede á convocatoria de bolsas de residencia para a realización de estudos universitarios no curso 2008-2009 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia.
O artigo 2º da citada orde queda redactado como segue:
«As accións derivadas desta convocatoria ascenden a un total de 34.100 euros e financiaranse con cargo á aplicación orzamentaria 09.04.422C.480.0 dos orzamentos da Comunidade Autónoma de Galicia para o ano 2008».
Santiago de Compostela, 24 de novembro de 2008.
Laura Sánchez Piñón
Conselleira de Educación e Ordenación
Universitaria
ORDE do 1 de decembro de 2008 pola que se modifica a Orde do 18 de marzo de 2008, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 04/12/2008

A Orde do 18 de marzo de 2008, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria (DOG nº 60 do 28 de marzo de 2008), establece, no seu artigo 7, un importe total dispoñible para o exercicio 2008 de 34.414.748 , destinado ao financiamento das subvencións que, ao abeiro dela, poderán ser concedidas aos solicitantes, «sen prexuízo de ulteriores variacións producidas como consecuencia de modificacións orzamentarias».
Ao abeiro do disposto neste precepto, xa foi incrementado o importe destinado a financiar estas subvencións pola contía adicional de 8.165.497,26 , a través da correspondente orde de modificación do 17 de xuño de 2008 (DOG nº 122, do 25 de xuño de 2008), e mais pola contía adicional de 812.147,81 , a través da correspondente orde de modificación do 3 de novembro de 2008 (DOG nº 216, do 6 de novembro de 2008).
Na actualidade, a consecuencia da existencia de novas dispoñibilidades orzamentarias que poden ser utilizadas para os mesmos fins, cómpre ampliar o importe total das subvencións que poderán ser concedidas ao abeiro da referida Orde do 18 de marzo de 2008, na contía adicional de 2.936.917,86  para o exercicio 2008, coa finalidade de facer chegar estas ao maior número de beneficiarios e co maior grao de suficiencia posible para garantir unha axeitada prestación dos servizos sociais por parte das corporacións locais.
Por todo o exposto e en uso das facultades que me foron conferidas,
DISPOÑO:
Artigo único.
1.-Amplíase o importe total destinado ao financiamento das subvencións que se van conceder ao abeiro da Orde do 18 de marzo de 2008, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria, nas seguintes contías, aplicacións orzamentarias e anualidades:
Ano 2008:
05.41.313C.460.3 por importe de 2.936.917,86 .
2.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor ao día seguinte da súa publicación.
Santiago de Compostela, 1 de decembro de 2008.
Anxo Manuel Quintana González
Vicepresidente da Igualdade e do Benestar
ORDE do 1 de decembro de 2008 pola que se fai pública a resolución do concurso público de bolsas para o curso 2008-2009 destinadas ao alumnado universitario galego, descendente de galegos ou con residencia familiar en Galicia que, por causa sobrevida ou imprevista, teña dificultades económicas para continuar estudos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/12/2008

Mediante a Orde do 26 de abril de 2008, DOG do 13 de maio, aprobáronse as bases e procedeuse á convocatoria de bolsas para o curso 2008-2009 destinadas ao alumnado universitario galego, descendente de galegos ou con residencia familiar en Galicia que, por causa sobrevida ou imprevista, teña dificultades económicas para continuar estudos.
De acordo co establecido no artigo 5º das bases da convocatoria, desde o día 3 ao 14 de outubro de 2008, expuxéronse as listas provisionais de solicitudes admitidas e excluídas por documentación. Durante ese mesmo prazo os interesados puideron formular as reclamacións para emendar erros e falta de documentación ante a Dirección Xeral de Ordenación e Calidade do Sistema Universitario de Galicia.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Ordenación e Calidade do Sistema Universitario de Galicia, esta consellería
RESOLVE:
Artigo 1º
Concederlles unha bolsa aos solicitantes que a seguir se relacionan e pola contía que en cada caso se indica:
Ver referencia pdf "24000D004P012.PDF"
Artigo 3º
Os/as adxudicatarios/as que figuran na listaxe de concedidos deberán presentar na Dirección Xeral de Ordenación e Calidade do Sistema Universitario de Galicia, no prazo máximo de dez días naturais posteriores ao da publicación desta orde no Diario Oficial de Galicia a seguinte documentación:
a) Declaración xurada complementaria das axudas obtidas ou solicitadas para a mesma finalidade.
b) Xustificante de estar matriculado no curso 2008/2009 en 50 créditos, como mínimo, nunha universidade do SUG ou nunha universidade pública de fóra de Galicia, sempre que a titulación universitaria que está a cursar non sexa impartida nalgunha das universidades desta comunidade autónoma.
Artigo 4º
Contra esta orde, que esgota a vía administrativa, os interesados poderán interpoñer recurso postestativo de reposición ante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de decembro de 2008.
Laura Sánchez Piñón
Conselleira de Educación e Ordenación
Universitaria
ORDE do 5 de decembro de 2008 pola que se amplía o prazo de xustificación de gastos correspondentes ao ano 2008 previsto na Orde do 19 de setembro de 2008 pola que se regula o réxime de axudas a centros privados concertados para a atención ao alumnado con necesidades educativas especiais durante o curso escolar 2008-2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/12/2008

Por Orde do 19 de setembro de 2008 (DOG do 30 de setembro), a Consellería de Educación e Ordenación Universitaria convocou axudas a centros privados concertados para a atención ao alumnado con necesidades educativas especiais durante o curso escolar 2008-2009.
No artigo 9 da citada orde establécese que para o pagamento das axudas concedidas por importe superior a 6.000 euros será necesaria a presentación da xustificación de gastos correspondentes ao ano 2008, o prazo remata o 12 de decembro deste ano.
Tendo en conta a complexidade do proceso de avaliación da documentación presentada, así como a necesidade de completar os expedientes presentados polos centros solicitantes, non foi posible publicar a resolución de concesión nas datas previstas, polo que, consecuentemente, é necesario ampliar o prazo de xustificación dos gastos correspondentes ao ano 2008, no caso das subvencións concedidas por importe superior á contía indicada no parágrafo anterior.
Polo anteriormente exposto, esta consellería, por proposta da Dirección Xeral de Ordenación e Innovación Educativa,
DISPÓN:
Artigo único.-Ampliar ata o 20 de decembro de 2008, o prazo para a presentación da xustificación dos gastos correspondentes ao ano 2008, das axudas por importe superior a 6.000 euros concedidas ao abeiro da Orde do 19 de setembro de 2008 pola que se regula o réxime de axudas a centros privados concertados para a atención ao alumnado con necesidades educativas especiais durante o curso escolar 2008-2009.
Santiago de Compostela, 5 de decembro de 2008.
Laura Sánchez Piñón
Conselleira de Educación e Ordenación Universitaria
RESOLUCIÓN do 20 de novembro de 2008 pola que se fai pública a concesión das bolsas e axudas dirixidas á realización e difusión de estudos e investigacións e á organización de xornadas ou congresos en materias relacionadas coas mulleres, convocadas pola Orde do 4 de abril de 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 11/12/2008

A orde da Vicepresidencia da Igualdade e do Benestar do 4 de abril de 2008 (DOG do 17 de abril) aproba as bases e convoca bolsas e axudas dirixidas á realización e difusión de estudos e investigacións e á organización de xornadas ou congresos en materias relacionadas coas mulleres.
O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade da publicación, no Diario Oficial de Galicia, das subvencións concedidas con expresión da convocatoria, o programa e o crédito orzamentario a que se imputan, beneficiario, cantidade concedida e finalidade ou finalidades da subvención.
De acordo co anteriormente exposto, esta secretaría
RESOLVE:
Ordenar a publicación, no Diario Oficial de Galicia, da relación de beneficiarias/os das axudas concedidas ao abeiro desa orde. Esta relación achégase nos anexos I a V.
Convocatoria: Orde do 4 de abril de 2008 pola que se aproban as bases reguladoras e se convocan bolsas e axudas dirixidas á realización e difusión de estudos e investigacións e á organización de xornadas ou congresos en materias relacionadas coas mulleres.
Programa: 200700067. Crédito orzamentario: 170.000 euros. Aplicación orzamentaria: 05.30.313D.481.0.
Programa: 200600060. Crédito orzamentario: 20.000 euros. Aplicación orzamentaria: 05.30.313D.444.0.
Programa: 200600064. Crédito orzamentario: 100.000 euros. Aplicación orzamentaria: 05.30.313D.444.0.
Programa: 200700070. Crédito orzamentario: 40.000 euros. Aplicación orzamentaria: 05.30.312G.470.0.
Santiago Compostela, 20 de novembro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "24000D002P009.PDF"
Ver referencia pdf "24000D003P010.PDF"
ORDE do 12 de decembro de 2008 pola que se modifica o prazo de xustificación das axudas na Orde do 30 de maio de 2008, pola que se establecen as bases reguladoras das axudas para a promoción, modernización e dimensionamento do asociacionismo agrario en Galicia, e se convocan axudas para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 17/12/2008

No Diario Oficial de Galicia nº 109, do venres 6 de xuño de 2008 publicouse a Orde do 30 de maio de 2008, pola que se establecen as bases reguladoras das axudas para a promoción, modernización e dimensionamento do asociacionismo agrario en Galicia, e se convocan axudas para o ano 2008.
No artigo 57º establécese «A xustificación do gasto correspondente aos investimentos e actividades subvencionables ao abeiro desta convocatoria deberase realizar antes do 30 de setembro do ano 2010, agás os gastos correspondentes á sección cuarta, que deberán xustificarse antes do 31 de outubro deste exercicio».
Diversas dificultades de caracter técnico, así como atrasos producidos na recepción da documentación provocaron que a fase de instrución se prolongase máis alá das datas inicialmente previstas, o que afectou tanto aos prazos de resolución das solicitudes como aos de xustificación das axudas concedidas, estando na actualidade na fase previa a resolución. Por tal motivo cómpre ampliar o prazo de xustificación das axudas.
En consecuencia, de acordo co previsto no artigo 30.1º.3 do Estatuto de autonomía de Galicia, e en uso das facultades que me confiren os artigos 7 e 14 da Lei 9/2007, do 13 de xuño, de subvencións de Galicia, así como as competencias que me confire a Lei de réxime financeiro e orzamentario de Galicia e a Lei 1/1983, reguladora da Xunta e da súa Presidencia,
DISPOÑO:
Artigo 1º.-Modifícase o artigo 54º das bases reguladoras da Orde do 30 de maio de 2008, pola que se establecen as bases reguladoras das axudas para a promoción, modernización e dimensionamento do asociacionismo agrario en Galicia, e se convocan axudas para o ano 2008, que queda redactado como a seguir se expón:
Artigo 54º
1. A xustificación do gasto correspondente aos investimentos e actividades subvencionables ao abeiro desta convocatoria deberase realizar segundo os prazos de xustificación de cada anualidade recollidos na resolución de concesión, e antes do 30 de outubro de 2010.
2. Os gastos correspondentes á anualidade 2008 deberán xustificarse antes do 30 de decembro deste exercicio.
3. Non obstante, poderase conceder, por pedimento xustificado do interesado realizado antes da finalización do prazo establecido en cada anualidade e sempre que non se prexudiquen dereitos de terceiros, unha ampliación do prazo de xustificación das axudas que non excederá da metade do prazo inicialmente previsto.
Disposición adicional
Única.-A modificación do prazo de presentación das xustificacións previstas nesta orde non afecta o prazo de presentación de solicitudes establecido na devandita Orde do 30 de maio de 2008.
Disposición derradeira
Esta orden entrará en vigor o mesmo día ao da súa publicación no Diario Oficial de Galicia.
Santiago de Compostela, 12 de decembro de 2008.
Alfredo Suárez Canal
Conselleiro do Medio Rural
DECRETO 265/2008, do 4 de decembro, polo que se nomea Comisionada para a Seguridade Viaria de Galicia a Natividad González Laso.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 05/12/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e no artigo 13 do Decreto 188/2008, do 28 de agosto, polo que se establece a estrutura orgánica da Consellería de Política Territorial, Obras Públicas e Transportes, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día catro de decembro de dous mil oito,
DISPOÑO:
Nomear a Natividad González Laso Comisionada para a Seguridade Viaria de Galicia da Consellería de Política Territorial, Obras Públicas e Transportes.
Santiago de Compostela, catro de decembro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
DECRETO 266/2008, do 4 de decembro, polo que se nomea director xeral de Calidade e Avaliación Ambiental a Salvador Jesús García García.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 05/12/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa remisión do día catro de decembro de dous mil oito,
Nomeo director xeral de Calidade e Avaliación Ambiental a Salvador Jesús García García.
Santiago de Compostela, catro de decembro de dous mil oito.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
DECRETO 264/2008, do 4 de decembro, polo que se dispón que cese Joaquín Lucas Buergo del Río como director xeral de Calidade e Avaliación Ambiental.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 05/12/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e da súa Presidencia, por proposta do conselleiro de Medio Ambiente e Desenvolvemento Sostible, e logo de deliberación do Consello da Xunta de Galicia, na súa reunión do día catro de decembro de dous mil oito,
DISPOÑO:
Que cese, por petición propia, Joaquín Lucas Buergo del Río como director xeral de Calidade e Avaliación Ambiental, agradecéndolle os servizos prestados.
Santiago de Compostela, catro de decembro de dous mil oito.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 25 de novembro de 2008, da Dirección Xeral de Innovación e Desenvolvemento Pesqueiro, pola que se fai pública a relación de beneficiarios ao abeiro da Orde do 27 de decembro de 2007, pola que se establecen as bases reguladoras para a concesión de subvencións para estudos náutico e marítimo-pesqueiros para o curso académico 2007-2008.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 10/12/2008

De conformidade co disposto nas disposicións adicionais primeira e segunda da Orde do 27 de decembro de 2007, da Consellería de Pesca e Asuntos Marítimos, pola que se establecen as bases reguladoras para a concesión, en réxime de concorrencia competitiva, das subvencións para estudos náutico e marítimo-pesqueiros para o curso académico 2007-2008 (DOG nº 944, do 15 de xaneiro), esta dirección xeral
RESOLVE:
Primeiro.-Publicar a lista definitiva de beneficiarios. Tal relación recóllese no anexo.
Segundo.-A finalidade destas subvencións é axudar ao alumnado que cursou estudos de formación náutico e marítimo-pesqueira nos centros dependentes da Consellería de Pesca e Asuntos Marítimos no curso académico 2007-2008.
Terceiro.-As axudas concedidas efectuáronse con cargo á aplicación orzamentaria 14.04.422K.480.0 sobre un crédito total de 142.720 .
Santiago de Compostela, 25 de novembro de 2008.
Fátima Linares Cuerpo
Directora xeral de Innovación e Desenvolvemento Pesqueiro
Ver referencia pdf "23900D008P021.PDF"
ORDE do 3 de decembro de 2008 pola que se amplía a dotación orzamentaria da Orde do 18 de abril de 2008 (Diario Oficial de Galicia número 79, do 24 de abril) pola que se convocan as axudas destinadas ao fomento en Galicia de sistemas de produción das razas gandeiras autóctonas en réximes extensivos para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 10/12/2008

O día 24 de abril de 2008 a Consellería do Medio Rural publicou a Orde do 18 de abril de 2008 (DOG nº 79, do 24 de abril) pola que se establecen as bases e se convocan para o ano 2008 as axudas ao fomento en Galicia de sistema de produción das razas gandeiras autóctonas en réximes extensivos.
No seu artigo 17º precísase a aplicación orzamentaria e o importe económico previsto para o financiamento das ditas axudas, e sinálase que se verá incrementado coa dotación dos fondos provenientes dos orzamentos xerais do Estado.
Co obxecto de poder amparar todas as solicitudes de axudas aprobadas, en réxime de concorrencia competitiva, aprobouse o correspondente expediente de xeración de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de conformidade co previsto no artigo 30.1º.3 do Estatuto de autonomía de Galicia, e de acordo co disposto no artigo 31 da Lei 9/2007, do 13 de xuño, de subvencións de Galicia, e conforme co disposto na Lei 1/1983, do 22 de febreiro, reguladora da Xunta e da súa Presidencia, e demais normativa concorrente,
DISPOÑO:
Artigo único.
1. A dotación orzamentaria prevista no artigo 17 da Orde do 18 de abril de 2008, pola que se establecen as bases e se convocan para o ano 2008 as axudas ao fomento en Galicia de sistema de produción das razas gandeiras autóctonas en réximes extensivos (DOG nº 79, do 24 de abril), increméntase con fondos provenientes dos orzamentos xerais do Estado, con cargo á nova aplicación orzamentaria 11.03.713-C.770.6, dos orzamentos xerais da Comunidade Autónoma de Galicia, en 1.697.821 euros, para o ano 2008.
Unha vez efectuado este incremento, o importe total da dotación orzamentaria ascende a 1.717.821 euros.
2. A concesión da axuda estará sometida á condición suspensiva da existencia de crédito axeitado e suficiente no momento da resolución.
Disposición adicional
Única.-Esta modificación non afecta o prazo que se establece para a presentación das solicitudes de axuda na devandita Orde do 18 de abril de 2008.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de decembro de 2008.
Alfredo Suárez Canal
Conselleiro do Medio Rural
CORRECCIÓN de erros.-Decreto 88/2008, do 30 de abril, polo que se aproba a oferta de emprego público correspondente a prazas de persoal funcionario e laboral da Administración da Comunidade Autónoma de Galicia para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/12/2008

Advertido un erro no devandito decreto, publicado no Diario Oficial de Galicia nº 88, do 5 de maio de 2008, cómpre facer a seguinte corrección:
-Na páxina 7.877, no anexo do decreto, a referencia que figura na epígrafe III.3 Prazas da OEP 2007 a «Técnico ambiental (14)» debe figurar como: «Técnico/a ambiental (41)».
RESOLUCIÓN do 4 de decembro de 2008 pola que se fai pública a ampliación do límite de crédito dispoñible para o exercicio 2009 para axudas a proxectos de deseño (procedemento IG109).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 12/12/2008

Mediante a Resolución do 12 de marzo de 2008 publicouse a nova redacción das bases reguladoras dos incentivos económicos e das bases reguladoras dos procedementos de tramitación das liñas de axuda do Igape (DOG nº 55, do 18 de marzo) e procedeuse á convocatoria dalgunhas das súas liñas de axuda.
No punto sétimo da dita resolución establécese que, á vista das solicitudes presentadas para cada liña e mediante resolución, o director xeral do Igape poderá redistribuír entre elas os créditos aprobados, os cales tamén poderán ser ampliados, e as partidas orzamentarias modificadas mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas a proxectos de deseño (Procedemento IG109-artigo 5).
Na súa virtude e de conformidade coas facultades que teño conferidas,
RESOLVO:
Único.-Amplíase en 815.000  o crédito para o exercicio 2009 para as axudas a proxectos de deseño, ao abeiro da base reguladora das axudas a proxectos de consultoría e asistencia técnica nas Pemes (Procedemento IG109-artigo 5), con cargo á partida orzamentaria E4/10/02-656700.
Santiago de Compostela, 4 de decembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 4 de decembro de 2008 pola que se modifica o prazo de execución dos proxectos acollidos a diversas liñas de axuda do Instituto Galego de Promoción Económica (Igape) establecido mediante a Resolución do 12 de marzo de 2008.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 12/12/2008

Mediante a Resolución do 12 de marzo de 2008 publicouse a nova redacción das bases reguladoras dos incentivos económicos e das bases reguladoras dos procedementos de tramitación das liñas de axuda do Igape (DOG nº 55, do 18 de marzo) e convocáronse, entre outras, as seguintes liñas de axuda:
-Dentro da base reguladora das axudas a proxectos de consultoría e asistencia técnica nas Pemes: proxectos de deseño (Procedemento IG109-artigo 5) e incentivos á formación empresarial (Procedemento IG148-artigo 6).
-Dentro da base reguladora das axudas a proxectos colaborativos de carácter empresarial: proxectos de benchmarking empresarial (Procedemento IG116-artigo 6.1.1), proxectos tutelados de intercambio de experiencia para a innovación (Procedemento IG118-artigo 6.1.3) e AEI: proxectos de elaboración de plans estratéxicos, de innovación e competitividade, ou de internacionalización, cooperativos (Procedemento IG119-artigo 7.1.1).
En todas estas liñas de axuda establecíase que o prazo de execución dos proxectos non podería ir alén do 31 de decembro de 2008.
Tendo en conta a demora producida na resolución das devanditas axudas, motivada polo volume de solicitudes presentadas e polo longo proceso de avaliación, e dado que non se causa prexuízo a terceiros, semella oportuno que o dito prazo de execución sexa fixado individualmente para cada proxecto en función das súas características, sen que, en ningún caso, poida ir alén do 31 de decembro de 2009.
A dita modificación non ten incidencia na distribución do crédito establecida na convocatoria.
Na súa virtude e de conformidade coas facultades que teño conferidas,
RESOLVO:
Único.-Modificar, para os proxectos acollidos aos programas que se relacionan a seguir, o prazo de execución dos proxectos establecido mediante a resolución do 12 de marzo de 2008 (DOG nº 55, do 18 de marzo) de xeito que o citado prazo de execución dos proxectos se fixará individualmente para cada proxecto en función das súas características e que, en ningún caso, poderá ir alén do 31 de decembro de 2009:
-Proxectos de deseño (Procedemento IG109-artigo 5).
-Incentivos á formación empresarial (Procedemento IG148-artigo 6).
-Proxectos de benchmarking empresarial (Procedemento IG116-artigo 6.1.1).
-Proxectos tutelados de intercambio de experiencia para a innovación (Procedemento IG118-artigo 6.1.3).
-AEI: proxectos de elaboración de plans estratéxicos, de innovación e competitividade, ou de internacionalización, cooperativos (Procedemento IG119-artigo 7.1.1).
Santiago de Compostela, 4 de decembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 24 de novembro de 2008, da Dirección Xeral de Desenvolvemento Sostible, pola que se publica a concesión dos premios convocados pola Orde do 18 de xuño de 2008, pola que se aproban as bases reguladoras e a convocatoria dos premios a experiencias curriculares no Proxecto Climántica, 2007-2008 (Diario Oficial de Galicia número 124, do 27 de xuño de 2008).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 12/12/2008

En cumprimento do establecido no artigo 18 da Lei 38/2003, do 17 de novembro, xeral de subvencións; no artigo 15 da Lei 9/2007, do 13 de xuño, de subvencións de Galicia, e na base décimo terceira da Orde do 18 de xuño de 2008, pola que se aproban as bases reguladoras e a convocatoria dos premios a experiencias curriculares no Proxecto Climántica, 2007-2008, resolvo publicar no Diario Oficial de Galicia a concesión dos citados premios mediante resolución do director xeral de Desenvolvemento Sostible con data do 5 de novembro de 2008, ditada por delegación do conselleiro de Medio Ambiente e Desenvolvemento Sostible contida na mesma orde de convocatoria, facendo constar os seguintes extremos:
Convocatoria: Orde do 18 de xuño de 2008 pola que se aproban as bases reguladoras e a convocatoria dos premios a experiencias curriculares no Proxecto Climántica, 2007-2008 (Diario Oficial de Galicia nº 124, do 27 de xuño de 2008).
Aplicación orzamentaria: 15.04.541.E.640.1 (código de proxecto: 2005-00280) dos orzamentos da Comunidade Autónoma de Galicia para 2008.
Crédito orzamentario: 50.000 .
Finalidade da subvención: premiar o grao de desenvolvemento do Proxecto Climántica, promovido pola Consellería de Medio Ambiente e Desenvolvemento Sostible en colaboración coa Consellería de Educación e Ordenación Universitaria, nos proxectos curriculares ou programacións didácticas dos centros educativos de Galicia sostidos con fondos públicos, adheridos ao dito proxecto durante o curso 2007-2008.
Ver referencia pdf "24100D014P065.PDF"
Santiago de Compostela, 24 de novembro de 2008.
Emilio M. Fernández Suárez
Director xeral de Desenvolvemento Sostible
RESOLUCIÓN do 18 de novembro de 2008, da Dirección Xeral de Conservación da Natureza, pola que se fai pública a concesión de axudas ao abeiro da Orde do 23 de abril de 2008 (Diario Oficial de Galicia número 85, do 5 de maio), pola que se establecen as bases reguladoras, así como a súa convocatoria para os anos 2008-2009, para a concesión de axudas en materia de conservación dos recursos naturais e o fomento de accións da poboación local para o desenvolvemento sustentable dos espazos declarados como parques naturais na Comunidade Autónoma de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 12/12/2008

No DOG nº 85, do 5 de maio de 2008 publicouse a Orde do 23 de abril (DOG nº 85, do 5 de maio), pola que se establecen as bases reguladoras, así como a súa convocatoria para os anos 2008-2009, para a concesión de axudas en materia de conservación dos recursos naturais e o fomento de accións da poboación local para o desenvolvemento sustentable dos espazos declarados como parques naturais na Comunidade Autónoma de Galicia. No seu artigo 14.1º inclúe que deberá publicarse no DOG a relación das axudas concedidas cando o seu importe, individualmente consideradas, sexa igual ou superior aos 3.000 . Para as de contía inferior, a relación das concedidas e denegadas farase pública a través da páxina web da consellería, nos termos establecidos no artigo 13, números 3º e 4º da Lei 4/2006, do 30 de xuño, de transparencia e boas prácticas na Administración pública galega.
Con data 27 de outubro de 2008, o director xeral de Conservación da Natureza resolveu, por delegación do conselleiro de Medio Ambiente e Desenvolvemento Sostible, a concesión das axudas nos casos dos parques naturais de Corrubedo, Monte Aloia, Invernadoiro, Serra da Enciña da Lastra, Baixa Limia- Serra do Xurés, e con data 4 de novembro de 2008 no caso do parque natural das Fragas do Eume.
Polas razóns expostas,
RESOLVO:
Publicar, de acordo co artigo 14.1º da Orde do 23 de abril de 2008 (DOG nº 85, do 5 de maio), pola que se establecen as bases reguladoras, así como a súa convocatoria para os anos 2008-2009, para a concesión de axudas en materia de conservación dos recursos naturais e o fomento de accións da poboación local para o desenvolvemento sustentable dos espazos declarados como parques naturais na Comunidade Autónoma de Galicia, a relación de beneficiarios das axudas e a contía destas superiores a 3.000 . A dita relación figura no anexo I desta resolución. Do mesmo xeito, a relación dos beneficiarios de axudas de contía inferior a 3.000  e as denegadas publicaranse na paxina web da Consellería de Medio Ambiente e Desenvolvemento Sostible (
http://medioambiente.xunta.es/
).
Santiago de Compostela, 18 de novembro de 2008.
Xosé Benito Reza Rodríguez
Director xeral de Conservación da Natureza
Ver referencia pdf "24100D011P062.PDF"
RESOLUCIÓN do 20 de novembro de 2008, da Dirección Xeral de Desenvolvemento Sostible, pola que se publican as axudas destinadas a concellos de Galicia e concedidas para a implantación dun núcleo de sustentabilidade nos seus territorios, pola Orde do 11 de xuño de 2008 (Diario Oficial de Galicia número 118, do 19 de xuño).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 12/12/2008

De conformidade co establecido nos artigos 18 da Lei 38/2003, do 17 de novembro, xeral de subvencións, artigo 15 da Lei 9/2007, do 13 de xuño, de subvencións de Galicia, e artigo 11.2º da Orde do 11 de xuño de 2008, pola que se establecen as axudas destinadas a concellos de Galicia para a implantación dun núcleo de sustentabilidade nos seus territorios, publícase un extracto da resolución de concesión das axudas convocadas pola devandita orde e emitidas por esta dirección xeral.
Finalidade da axuda: esta orde ten por obxecto a concesión de axudas con carácter plurianual destinadas a concellos de Galicia para a implantación de cinco núcleos de sustentabilidade nos seus territorios.
Convocatoria: Orde do 11 de xuño de 2008, pola que se convoca e regula o réxime de concesión de axudas destinadas a concellos de Galicia para a implantación dun núcleo de sustentabilidade nos seus territorios (Diario Oficial de Galicia nº 118, do 19 de xuño).
Aplicación orzamentaria: 15.04.541.E.760.1.
Crédito orzamentario: 1.015.000 euros.
Beneficiarios e importe da subvención concedida a cada un deles expresado en euros, por orde de puntuación.
Ver referencia pdf "24100D011P062.PDF"
Santiago de Compostela, 20 de novembro de 2008.
Emilio M. Fernández Suárez
Director xeral de Desenvolvemento Sostible